**OPIS POSLOVA RADNOG MJESTA IZ OGLASA, PRAVNI I DRUGI IZVORI ZA PRIPREMANJE KANDIDATA ZA TESTIRANJE**

**Policijska postaja Slatina**

**- upravni referen-1 izvršitelj/ica**

Obavlja poslove i vodi upravni postupak u svezi prijave i odjave prebivališta, prijave primjene adrese stanovanja, prijave boravišta i određivanje MBG-a, izdavanje osobnih iskaznica, putnih isprava, odjave osoba kojima je prestalo hrvatsko državljanstvo, ažuriranje podataka u službenim evidencijama koje se povodom obavljanja navedenih poslova vode na informacijskom sustavu MUP-a, izdavanje uvjerenja o podacima iz službenih evidencija. Obavlja poslove i vodi upravni postupak u svezi izdavanja odobrenja za nabavu i registraciju oružja, izdavanje oružanih listova za držanje, držanje i nošenje oružja, odobrenja za držanje oružja, potvrde o prijavljenom oružju, dopusnica za neposredno rukovanje vatrenim oružjem. Obavlja poslove i vodi upravni postupak u svezi izdavanja, produljenja i zamjene vozačkih dozvola. Provodi postupak izvršenja zaštitne mjere zabrane upravljanja motornim vozilom, izdavanje naloga za utiskivanje broja šasije, izdaje izvozne i pokusne pločice, vodi evidenciju vozača i vozačkih dozvola, izdanih izvoznih pločica i pokusnih i prenosivih pločica, evidentira zabrane otuđenja i ovrhe za vozila po nalogu suda i FINA-e, dostavlja podatke iz evidencije na traženje pravosudnih i prekršajnih tijela. Obavlja poslove i vodi upravni postupak u svezi odobrenja za privremeni boravak, odobrenja stalnog boravka, izdavanje radne odnosno poslovne dozvole, izdavanje putnih isprava za strance, izdavanje osobnih iskaznica za strance, produženje putne vize, prijave i odjave boravišta i prebivališta odnosno prijava promjene adrese stranaca, izdaje potvrde o izvršenim prijavama i o prijavi rada bez radne odnosno poslovne dozvole. Obavlja poslove i vodi upravni postupak u svezi zahtjeva za stjecanje, prestanak i utvrđivanje hrvatskog državljanstva. Obavlja i druge poslove iz područja upravnih poslova.

**Pravni izvori za pripremanje kandidata za testiranje:**

**1. Zakon o općem upravnom postupku (Narodne novine, br. 47/09),**

**2. Zakon o hrvatskom državljanstvu ( Narodne novine, br. 53/91, 70/91, 28/92, 113/93, 4/94, 130/11 i 110/15 i 102/19 stupa na snagu 01.01.2020.),**

**3. Zakon o strancima (Narodne novine, br. 130/11, 74/13, 69/17 i 46/18),**

**4. Zakon o prebivalištu (Narodne novine, br. 144/12 i 158/13),**

**5. Zakon o osobnoj iskaznici (Narodne novine, br. 62/15),**

**6. Zakon o putnim ispravama hrvatskih državljana (Narodne novine, br. 77/99, 133/02, 48/05, 74/09, 154/14 i 85/15) i**

**7. Zakon o nabavi i posjedovanju oružja građana (Narodne novine, br. 94/18).**

## PLAĆA RADNIH MJESTA

Plaća radnih mjesta državnih službenika određena je Uredbom o nazivima radnih mjesta i koeficijentima složenosti poslova u državnoj službi (Narodne novine, br. 37/2001, 38/2001, 71/2001, 89/2001, 112/2001, 7/2002, 17/2003, 197/2003, 21/2004, 25/2004, 66/2005, 131/2005, 11/2007, 47/2007, 109/2007, 58/2008, 32/2009, 140/2009, 21/2010, 38/2010, 77/2010, 113/2010, 22/2011, 142/2011, 31/2012, 49/2012, 60/2012, 78/2012, 82/2012, 100/2012, 124/2012, 140/2012, 16/2013, 25/2013, 52/2013, 96/2013, 126/2013, 2/14, 94/14, 140/14, 151/14, 76/15, 100/15, 71/18, 59/19 i 73/19) i Odlukom o visini osnovice za plaće državnih službenika i namještenika. Spomenuti propisi mogu se pronaći na web stranicama Narodnih novina, [www.nn.hr](http://www.nn.hr)

## ****TESTIRANJE KANDIDATA****

Testiranje službenika sastoji se od pisanog dijela u kojem službenici odgovaraju na postavljena pitanja i razgovora (intervjua). Vrijeme i mjesto održavanja testiranja objaviti će se na web stranici Policijske uprave virovitičko-podravske **www.viroviticko-podravska.policija.hr i na** [**www.uprava.gov.hr**](http://www.uprava.gov.hr), najmanje 5 dana prije održavanja testiranja.